cyanic-selkie/wikianc huggingface dataset:
Meduusakalat
Levinneisyys ja elintavat
Meduusakalalajeja tavataan lauhkeista ja trooppisista vesistä Atlantin sekä Intian valtamerestä ja Tyynestämerestä lukuun ottamatta niiden keskiosia. Ne elävät usein syvissä vesissä lähellä mannerjalustoja ja saaria. Erityisesti nuoret kalat liikkuvat meduusojen ja kelluvien esineiden läheisyydessä lähempänä pintaa. Meduusakalojen ravintoa ovat meduusat, salpat, pienet kalat sekä äyriäiset. Meduusakaloja saadaan toisinaan saaliiksi siimoilla ja ne ovat maultaan hyviä ruokakaloja.
Klaus Reichert
Klaus Reichert (s. 3. kesäkuuta 1947 Hanau) on saksalainen entinen miekkailija. Hän voitti vuoden 1976 kesäolympialaisissa Montrealissa kultaa floretin joukkuekilpailussa ja sai siinä lisäksi hopeaa vuoden 1984 kesäolympialaisissa Los Angelesissa.
Mustavalas
Mustavalas eli pohjanmustavalas (Eubalaena glacialis) on silovalaisiin kuuluva uhanalainen valaslaji. Niitä on jäljellä noin 350 yksilöä Pohjois-Atlantilla.
Ulkonäkö ja koko
Mustavalas on 11–18 metriä pitkä, josta pään osuus on noin neljännes. Eläin painaa noin 30–75 tonnia. Sen iho on sileä, pääosin musta, joskus valkoläikkäinen. Mustavalaan pään päällä voi olla pintaloisten muodostamia möykkyjä. Mustavalaalla ei ole selkäevää. Grönlanninvalaasta lajin erottavat muun muassa vähemmän kaarevat huulet, joiden pinnalla on pieniä kyhmyjä. Hetuloita on noin 250 paria. Ne ovat enimmillään kolmen metrin pituisia.
Merimaskun vaakuna
thumb|150px|Merimaskun vaakuna (1962–2008) Merimaskun vaakuna oli Merimaskun kunnan tunnus. Vaakunan aihe viittaa rannikkokunnan asukkaiden merenkulkuun.
Vaakuna jäi epäviralliseksi kotiseutuvaakunaksi 2009, kun Merimasku yhdistyi Rymättylän ja Velkuan kanssa Naantalin kaupunkiin.
Icomos
International Council on Monuments and Sites (Icomos) on kansainvälinen asiantuntijajärjestö, jonka toimintaan kuuluu kulttuuriperintöön kuuluvien kohteiden konservointi ja suojelu. Se perustettiin vuonna 1965 Venetsian julistuksen seurauksena ja antaa asiantuntija-apua Unescon maailmanperintöluetteloon.
Icomosiin kuuluu noin 9 500 jäsentä, ja sen jäseniin kuuluu arkkitehteja, historioitsijoita, arkeologeja, taidehistorioitsijoita, maantieteilijöitä, antropologeja, insinöörejä ja kaupunkisuunnittelijoita. Icomosilla on kansalliset osastonsa yli 110 maassa, ja ne luovat omat toimintaperiaatteensa Icomosin tavoitteiden ja säännösten mukaan.
Icomosin päättävä elin on kolmen vuoden välein kokoontuva yleiskokous, johon voi osallistua järjestön kaikki jäsenet. Se valitsee 12 jäsenisen toimeenpanevan komitean, jonka apuna toimii kerran vuodessa kokoontuva kansallisten osastojen ja tieteellisten komiteoiden puheenjohtajien muodostama neuvoa-antava komitea. Icomosin toiminta- ja dokumentointikeskus on Pariisissa. Keskuksessa on saatavilla kaikki maailmanperintöluetteloon liittyvät asiakirjat, ja siellä on myös suuri kirjasto.
Kansainväliset tieteelliset komiteat auttavat yleiskokousta kehittämään tavoitteet rakennussuojelulle, restauroinnille ja kulttuurimuistomerkkien hoidolle. Icomosin alaisuudessa on 28 kansainvälistä tieteellistä komiteaa. Icomos auttaa Unescon maailmanperintökomiteaa päättämään uusista kohteista maailmanperintöluetteloon.
Icomos järjestää myös tieteellisiä kokouksia ja julkaisee lehtiä, joiden tarkoituksena on löytää rakennussuojelun ongelmia, mahdollisuuksia ja tavoitteita sekä koota alan tutkimustuloksia. Icomosin julkaisuja ovat Icomos News -jäsentiedote, ja Icomos Scientific Journal, joka on tilauspohjainen tieteellinen aikakauslehti.
Val Müstair
Val Müstair on kunta Sveitsin itäosassa, Engiadina Bassa/Val Müstairin hallintoalueella Graubündenin kantonissa. Kunta sijaitsee Adigen sivujoen Romin ja sen sivujokien laaksoissa. Kulku muualle Sveitsiin tapahtuu Ofenpassin solan kautta.
Kieli
Val Müstair on vahvimpia retoromaanin kielen alueita: kunnan valtakieli on retoromaani ja sen paikallinen murre vallander. Vuonna 2000 noin 90 % müstairlaisista hallitsi retoromaanin ja 75 %:lle se oli pääkieli. Kouluopetuksessa retoromaani on pääopetuskieli ensimmäiset kolme vuotta, jonka jälkeen opetus muuttuu vähitellen saksankieliseksi.
Nähtävyydet
Kunnan tärkein nähtävyys on Unescon maailmanperintökohteisiin kuuluva St. Johannin benediktiiniluostari. Myös Sveitsin itäisin paikka Piz Chavalatsch sijaitsee Val Müstairissa.
Urheilu
Val Müstairissa toimii hiihtoseura SC Val Müstair, jonka tunnetuin edustaja on kunnassa asuva maastohiihtäjä Dario Cologna.
Nikita Nesterov
Nikita Nesterov (s. 28. maaliskuuta 1993 Tšeljabinsk, Venäjä) on venäläinen jääkiekkopuolustaja, joka pelaa KHL-joukkue TsSKA Moskovassa.
Seuraura
Nesterov on Traktor Tšeljabinskin kasvatti. Hän pelasi neljänä kautena myös juniorisarja MHL:ssä Belyje Medvedissä. Hänet valittiin kaudella 2011–2012 MHL:n tähdistöpeliin ja kuukauden puolustajaksi kahdesti (syyskuu 2011 ja tammikuu 2012). Nesterov teki KHL-debyyttinsä samalla kaudella. NHL-joukkue Tampa Bay Lightning varasi hänet viidennellä kierroksella 148. pelaajana vuonna 2011.
Huhtikuussa 2013 Nesterov teki kolmivuotisen tulokassopimuksen Lightningin kanssa. Hän pelasi ensimmäisen kauden Pohjois-Amerikassa AHL:ssä farmijoukkue Syracuse Crunchissa. Nesterov aloitti myös kauden 2014–2015 AHL:ssä, ja valittiin AHL:n tähdistöotteluun. Hän sai kutsun Lightningin NHL-joukkueeseen joulukuussa 2014. Nesterov teki NHL-debyyttinsä 31. joulukuuta 2014 Buffalo Sabresia vastaan pelaten yli 15 minuuttia ja saaden tehotilastoon merkinnän +1.
Maajoukkueura
Nesterov oli voittamassa olympiakultaa venäläisten olympiaurheilijoiden joukkueessa Pyeongchangissa 2018 ja olympiahopeaa Venäjän olympiakomitean joukkueessa Pekingissä 2022. MM-kilpailuista hänellä on pronssia vuodelta 2019. Nesterov pelasi alle 20-vuotiaiden MM-kilpailuissa vuosina 2012 ja 2013. Ensimmäinen turnaus päättyi hopeaan ja jälkimmäinen pronssiin. Vuoden 2013 kilpailuissa varakapteenina toiminut Nesterov valittiin myös Venäjän top-3-pelaajaksi. Hän pelasi myös alle 18-vuotiaiden MM-kisoissa vuosina 2010 ja 2011 ja voitti jälkimmäisestä pronssia. Nesterov pelasi myös World Junior A Challengessa vuonna 2010.
Transformers (soundtrack)
Transformers: The Album on soundtrack vuoden 2007 yhdysvaltalaiseen elokuvaan Transformers. Ainoa varsinainen single albumilta on Samin ja Mikaelan tunnuskappale Goo Goo Dollsin esittämä ”Before It’s Too Late”. Soundtrack julkaistiin samana päivänä kuin itse elokuva eli 4. heinäkuuta 2007.
Score
Transformers: The Score on sisältää Steve Jablonskyn elokuvaa varten tekemät sävellykset. Kauppoihin se ilmestyi 9. lokakuuta 2007.
Ylikuumeneminen
Ylikuumeneminen on fysiikan ilmiö, jossa neste lämmitetään kiehumispistettä korkeammaksi ilman, että se kiehuu. Tämä tapahtuu, jos aineessa ei tapahdu nukleaatiota, se on puhtaassa astiassa ja se on homogeeninen. Ylikuumeneminen voi myös tapahtua mikroaaltouunissa.
Ed Banger Records
Ed Banger Records on ranskalainen elektronisen musiikin levy-yhtiö, jota johtaa Pedro Winter. Se perustettiin vuonna 2003. Sen ranskalaisia elektronisen musiikin artisteja ovat muun muassa Justice, SebastiAn, Cassius, Uffie, Krazy Baldhead, Mr. Oizo, Mr. Flash, Vicarious Bliss, So Me, Feadz, Breakbot, DSL, Mickey Moonlight ja Winter itse, käyttäen taiteilijanimenään Busy P.
Levy-yhtiön Justice-duon artistit Xavier de Rosnay ja Gaspard Augé julkaisivat vuonna 2007 Simianin kanssa kappaleen ”Never Be Alone”, joka pääsi Britannian musiikkilistan 20. sijalle.
Geomatiikka
Geomatiikka on tieteenala, joka tutkii kuinka rakentaa tehokas paikkaan sidotun tiedon tuotannon työnkulku, joka alkaa mittauksista erinäisillä teknologioilla prosessointiin ja lopulta käytettäväksi tuotteeksi karttojen, spatiaalisten tietokantojen, ilmakuvien jne. muodossa, eli keräämisen, taltioinnin, käsittelyn ja esittämisen.
Nuorten Ohjaamo
thumb|Ohjaamon logo
Geomatiikka
Sana viittaa erityisesti seuraaviin tieteenaloihin:
Nuorten Ohjaamo
Ohjaamon ydintoimintaan kuuluu henkilökohtainen neuvonta ja ohjaus, tuki elämänhallintaan, urasuunnitteluun, sosiaalisten taitojen ja valmiuksien kehittämiseen sekä kouluttautumisen ja työllistymisen tukeminen. Ohjaamossa työskentelevät ammattilaiset selvittävät nuoren tilanteen ja palvelutarpeen yksilöllisesti tukien nuoren omaa osallistumista. Ohjaamon käytössä on toiminnallisia palveluja, jotka sekä auttavat tunnistamaan nuoren tarpeet että vahvistavat hänen toimintakykyään ja arjessa pärjäämistään. Nuoren kanssa yhteistyössä luodaan suunnitelma sovittujen tavoitteiden saavuttamiseksi. Ohjaamon palveluja käyttääkseen nuori ei tarvitse lähettävää tahoa, vaan Ohjaamo on avoinna kaikille.
Luettelo Sisiliskon tähdistön tähdistä
Luettelo Sisiliskon tähdistön tähdistä:
Nuorten Ohjaamo
Ohjaamon laajaan yhteistyöverkostoon kuuluu viranomaistahojen, oppilaitosten ja työpajojen lisäksi esimerkiksi kolmannen sektorin toimijoita, vapaaehtoistyötä tekeviä ja muita nuorten parissa toimivia tahoja. Ohjaamo toimii myös yritysyhteistyön linkkinä paikallisten yrittäjien ja yrittäjäjärjestöjen suuntaan työnantajien ja nuorten kohtaamista edistäen.
Toimintamallin tavoitteena on, että Ohjaamo toimii nuoren tukena, kunnes tilanteeseen löydetään pidempikestoinen ratkaisu esimerkiksi yhteistyöverkoston tarjoamien palveluiden kautta tai nuoren siirtyessä opintoihin tai työelämään.
Geomatiikka
Historia
Nimi on peräisin ranskan sanasta géomatique. Ensimmäisen kirjattu käyttö tapahtui Ranskassa 1970-luvun alussa ja myöhemmin se keksittiin uudelleen Kanadassa. Siellä Lavalin Yliopiston maanmittausosasto otti käsitteen alkuperäistä laajemman merkityksen käyttöön nimeten sen mukaan maanmittausohjelmansa. Tätä kautta käsite levisi kaikkialle Kanadassa ja ulkomaille.
Nuorten Ohjaamo
Ohjaamotoiminnan kehittämistä tukee Euroopan sosiaalirahasto (ESR).
Ohjaamot Suomessa
Ohjaamoja toimii eri puolilla Suomea, muun muassa pääkaupunkiseudulla, Jyväskylässä, Forssassa, Kokkolassa, Joensuussa ja Rovaniemellä.
Vuonna 2018 Ohjaamoja on noin 50 eri puolilla Suomea.
Aiheesta muualla
Ohjaamot Suomessa
Kohtaamon nettisivut
Bengt Jakob Ignatius
Bengt Jakob Ignatius (16. tammikuuta 1761 Tuusula – 6. marraskuuta 1827 Ulvila) oli suomalainen pappi ja virsirunoilija. Hänen vanhempansa olivat Tuusulan vt. kirkkoherra Bengt (Benedictus) Ignatius nuorempi (1718–1764) ja Kristina Malm (k. 1800). Ignatiuksen isä kuoli pojan ollessa vasta 3-vuotias, jonka jälkeen leskiäiti muutti kahden poikansa kanssa isänsä, Vihdin kirkkoherran Jakob Malmin (1691–1772) luokse. Ignatiuksen eno, sittemmin Sahalahden kirkkoherra Anders Malm (1728–1793) huolehti Bengt Jakobin ja hänen veljensä kasvatuksesta ja kustansi osittain heidän opintonsa.
Ignatius vihittiin papiksi 1780, jonka jälkeen hän toimi papin viroissa Sahalahdella, Henkirakuunarykmentissä ja Turun ruotsalaisessa seurakunnassa sekä kirkkoherrana Vihdissä, Halikossa ja Ulvilassa.
Ignatius kuului yhdessä yhdessä Gustaf Ranckenin (1756–1831) ja Antti Achreniuksen (1745–1810) kanssa Lounais-Suomen herännäisyysliikkeen johtomiehiin. Häntä on luonnehdittu ”harvinaisen kaunopuheiseksi, voimakkaaksi ja lämpimäksi saarnaajaksi”.
Ignatiuksen arvellaan toimittaneen joko yksin tai yhteistoiminnassa Antti Achreniuksen kanssa vuonna 1790 ilmestyneen pietistisen laulukirjan Halullisten sielujen hengelliset laulut. Kirjasta tuli erittäin suosittu ja siitä julkaistiin vuoteen 1806 mennessä seitsemän uutta painosta. Ignatius toimi suomalaisen virsikirjakomitean jäsenenä ja julkaisi vuonna 1824 kokoelman Uusia Suomalaisia Kirkko-Virsiä, jonka 230 virrestä hän on itse sanoittanut 43. Nykyisessä, vuonna 1986 käyttöön otetussa virsikirjassa on mukana neljä Ignatiuksen sanoittamaa virttä.
Ignatius avioitui kolmesti. Ensimmäisestä avioliitosta (1788) Sofia Barbro Ekestubben (1765–1808) kanssa syntyi viisi tytärtä ja kahdeksan poikaa, joista neljä seurasi isäänsä pappisuralle ja neljä toimi virkamiehinä. Toisen avioliittonsa hän solmi 1809 Hedvig Avellanin (1775–1814) kanssa. He saivat kolme tytärtä, mutta Hedvig kuoli synnytettyään helmikuussa 1814 kaksostytöt, jotka menehtyivät pian äitinsä jälkeen. Kolmannen avioliittonsa Ignatius solmi 1815 Lovisa Katarina Saurénin (1791–1848) kanssa. Tästä avioliitosta syntyi kaksi tytärtä, joista vanhempi kuoli 1-vuotiaana.
Farnese (suku)
thumb|200px|[[Alessandro Farnese oli suvun johtomies 1500-luvun lopulla. Hän on eri henkilö kuin herttua-aseman luonut ja paavina toiminut Alessandro Farnese.]] Farnese on italialainen ruhtinassuku, jonka jäsenet olivat Parman ja Piacenzan herttuoita vuosina 1545–1731. Herttuakunta-asema sai alkunsa, kun suvun jäsen Alessandro Farnese toimi 1500-luvun puolimaissa paavina (Paavali III) ja antoi Parman ja Piacenzan herttuakunnat pojalleen Pier Luigi Farneselle. Suku tunnetaan asiakirjoista 1100-luvulta alkaen.
Houstonin yliopisto
Houstonin yliopisto on julkinen tutkimusyliopisto Houstonissa, Texasissa, Yhdysvalloissa. Se on perustettu vuonna 1927. Se on runsaalla 41 000 opiskellaan yksi Texasin osavaltion suurimmista yliopistoista. Yliopistossa on 12 tiedekuntaa ja siellä tutkitaan muun muassa avaruuden kaupallista hyödyntämistä, biolääketiedettä ja suprajohtavuutta.
Kiinalainen ARWU-yliopistoranking arvioi Houstonin yliopiston tieteellisten näyttöjen perusteella maailman huippuyliopistojen listalla 2021 sijaluokkaan 201-300. Sen sijaan brittiläinen THE-yliopistoranking (Times Higher Education) pudotti Houstonin yliopiston maailmanlistansa (2022) sijalle 601–800.
Vihtori Ylinen
Vihtori Johannes Ylinen (28. maaliskuuta 1879 Yläne – 11. toukokuuta 1953 Yläne) oli suomalainen taidemaalari.
Yläneella syntynyt Vihtori Ylinen kävi koulunsa Säkylässä. Ylioppilaaksi kirjoitettuaan hän aloitti opinnot Turun piirustuskoulussa syksyllä 1897 ja jatkoi niitä myöhemmin Suomen Taideyhdistyksen piirustuskoulussa Helsingissä. Vuonna 1899 Ylinen tapasi samassa koulussa opiskelleen Saima Tigerstedtin, jonka kanssa hän avioitui 1905. Pariskunta matkusti yhdistetylle hää- ja opintomatkalle Pariisiin, jossa he hakivat oppia kuuluisassa Académie Colarossissa.
Suomeen palattuaan Ylinen ja Tigerstedt rakennuttivat Yläneen Elijärven rannalle oman taiteilijahuvilan, joka nimettiin Hauenkuonoksi. He viettivät Yläneellä lähes koko elämänsä, lukuun ottamatta 1920-lukua, jolloin perhe asui Raumalla lasten koulunkäynnin vuoksi. Rauman aktiiviseen taiteilijayhteisöön kuuluivat samalla vuosikymmenellä heidän lisäkseen muun muassa Jalmari Karhula ja Uuno Eskola.
Vihtori Ylinen tunnetaan erityisesti Rauma-aiheisista maalauksistaan sekä muotokuvista. Hän kuvasi maalauksissaan myös maaseutua ja maisemia eri puolilta Suomea. Näitä kuvia julkaistiin runsaasti kouluille tarkoitettuina opetustauluina. Ylinen oli lisäksi aktiivinen musiikinharrastaja. Hän soitti viululla sekä kansanmusiikkia että klassisia sävellyksiä ja rakensi myös itse soittimiaan.
Vihtori Ylinen on myös maalannut joitakin alttaritauluja, osa niistä on jäljennöksiä muiden taiteilijoiden maalauksista. Näitä on muun muassa Vampulan (1906), Paattisten (1920, jäljennös Ludwig von Hofmannin maalauksesta) ja Tarvasjoen (1921, jäljennös Julius Kronbergin maalauksesta) kirkoissa.
Valentine (elokuva)
Valentine on Jamie Blanksin ohjaama kauhuelokuva vuodelta 2001. Sen pääosassa ovat David Boreanaz, Denise Richards, Jessica Capshaw, Katherine Heigl ja Marley Shelton. Elokuva perustuu löysästi Tom Savagen samannimiseen romaaniin.
Domi
Domi tarkoittaa seuraavia:
Michelle Kwan
Michelle Wingshan Kwan (, s. 7. heinäkuuta 1980 Torrance, Kalifornia) on yhdysvaltalainen taitoluistelija, joka lopetti uransa vuoden 2006 jälkeen. Hän saavutti urallaan yhdeksän Yhdysvaltain mestaruutta, viisi maailmanmestaruutta, olympiahopean vuonna 1998 Naganossa ja olympiapronssin vuonna 2002 Salt Lake Cityssä.
Nuoruus ja uran alku
Michelle Kwan syntyi Kalifornian Torrancessa, ja hänen vanhempansa olivat hongkongilaisia maahanmuuttajia. Kwan alkoi luistella viisivuotiaana ja voitti ensimmäisen kilpailunsa kaksi vuotta myöhemmin.
Kansainvälinen menestys
thumb|left|upright|Michelle Kwan harjoituksissa vuonna 2002. Kwan nousi varsin nopeasti maailman huipulle ja pääsi vuonna 1994 Yhdysvaltain olympiajoukkueen varaedustajaksi. Samana vuonna hän sijoittui 13-vuotiaana taitoluistelun MM-kilpailuissa kahdeksanneksi. Ensimmäisen Yhdysvaltain-mestaruutensa hän voitti vuonna 1996. Samana vuonna Kwan voitti myös ensimmäisen maailmanmestaruutensa. Seuraavana vuonna hän sijoittui sekä Yhdysvaltain-mestaruuskilpailuissa että MM-kilpailuissa toiseksi Tara Lipinski jälkeen.
Kwan lähti vuoden 1998 olympialaisiin suosikkina, sillä hän oli aiemmin samana vuonna voittanut Lipinskin Yhdysvaltain-mestaruuskilpailuissa. Taitoluistelukullan Naganossa vei kuitenkin Lipinski pienen piste-eron turvin. Maailmanmestaruuden Kwan voitti kuitenkin vuonna 1998 ja jälleen vuosina 2000 ja 2001. Salt Lake Cityn olympialaisissa 2002 Kwan sijoittui pronssille. Seuraavana vuonna hän voitti viidennen maailmanmestaruutensa.
Kwan voitti vuonna 2005 yhdeksännen Yhdysvaltain-mestaruutensa ja nousi jakamaan Maribel Vinsonin ennätystä. MM-kilpailuissa jän jäi kuitenkin neljänneksi ja jäi ilman mitalia ensimmäisen kerran sitten vuoden 1995. MM-luistelu oli Kwanin uran viimeinen kansainvälinen kilpailu. Hän pääsi mukaan Yhdysvaltain 2006 olympialaisten joukkueeseen, mutta hän loukkaantui ensimmäisissä harjoituksissa Torinossa.
Norman Bingley
Frederick Sparkes Norman Bingley (17. syyskuuta 1863 – 16. tammikuuta 1940) oli brittiläinen purjehtija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa Heroinella seitsemän metrin luokassa.
Merirosvokapteeni Ynjevi Lavankopoksahdus
Merirosvokapteeni Ynjevi Lavankopoksahdus on Vesku Loirin ja Rag Paanasen vuonna 1974 julkaistu lastenmusiikki-albumi. Levy julkaistiin Satsanga-levymerkillä.
Edmund Thormählen
Edmund Gustaf Thormählen (21. heinäkuuta 1865 Göteborg – 13. marraskuuta 1946 Kungsbacka) oli ruotsalainen purjehtija. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa Vingalla kahdeksan metrin luokassa.
Sania Mirza
Mirza aloitti ammattilaisuransa kaudella 2003. 173 cm pitkä Mirza on oikeakätinen ja pelaa kahden käden rystyllä. Hän on erittäin suosittu kotimaassaan. Huhtikuussa 2010 hän avioitui pakistanilaisen kriketinpelaajan Shoaib Malikin kanssa.
Merirosvokapteeni Ynjevi Lavankopoksahdus
Pop-jazz-saduksikin luonnehditun teoksen musiikin sävelsi ja kirjoitti Paananen. Laulusta vastasi puolestaan Loiri.
Élan Béarnais Pau-Orthez
Élan Béarnais Pau Orthez on ranskalainen koripalloseura. Seura sijaitsee Paussa, Ranskassa ja joukkue pelaa kotipelinsä Palais des sports de Paulla.
Merirosvokapteeni Ynjevi Lavankopoksahdus
Levyn julkaisi uudelleen vuonna 2011 Sony Music Entertainment Finland sekä vinyylinä että CD:nä.
Élan Béarnais Pau-Orthez
Historia
Koripallojoukkue perustettiin 1931 Orthezin kaupungissa nimellä Élan Béarnais. Seura oli perustettu jo 1908, mutta koripallojoukkue perustettiin siis myöhemmin. Seura nousi korkeimmalle tasolle kaudella 1972–1973. Seura kuitenkin putosi takaisin alempaan divisioonaan heti samana vuonna. 1976 joukkue nousi uudelleen korkeimmalle tasolle ja pääsi Korać Cupiin 1978. Tästä alkoi 30 vuoden putki (1978–2008), jonka aikana seura pääsi vuosittain pelaamaan kansainväliseen sarjaan.
1984 joukkue saavutti ainoan Korać Cup -voittonsa voittamalla Red Star Belgradin 97–73. 1991 seura oli kasvanut liian suureksi pieneen kaupunkiin ja se päätti muuttaa Pauhun. Nimeksi oli vaihdettu jo 1989 Élan Béarnais Pau-Orthez. Seuran kohteeksi oli myös kaavailtu Bordeaux'ta, mutta silloinen joukkueen presidentti, Pierre Seillant, halusi joukkueen tulevan Pauhun. Seuran viimeisin Ranskan mestaruus on vuodelta 2004. Gordon Herbertin johtama Pau Ohrtez voitti vielä 2007 Ranskan Cupin, jonka jälkeen voittoja ei ole tullut.
Kaudella 2007–2008 joukkue oli 11. eikä putoaminen ollut kaukana. 2008 nimeksi vaihdettiin vielä Élan Béarnais Pau-Lacq-Orthez, Lacqin kylän mukaan. Kauden 2008–2009 jälkeen joukkue putosi ensimmäistä kertaa Ligue Nationale de Basketballista sitten sen perustamisen.
Trietyleeniglykoli
Trietyleeniglykoli (C6H14O4) on eetteriryhmiä sisältävä dioli eli alkoholi, jossa on kaksi hydroksyyliryhmää. Trietyleeniglykolia käytetään muun muassa kuivausaineena ja lisäaineena muoveissa. Yhdisteen muita nimiä ovat triglykoli, 2,2'-(1,2-etaanidiyylibis(oksi))-bisetanoli ja 2,2'-etyleenidioksibis(etanoli).
Ominaisuudet
Huoneenlämpötilassa trietyleeniglykoli on väritöntä ja vettä sitovaa eli hygroskooppista nestettä, joka liukenee hyvin veteen. Hygroskooppinen ominaisuus johtuu trietyleeniglykolin kyvystä muodostaa hyvin vahvoja vetysidoksia vesimolekyylien kanssa.
Valmistus
Trietyleeniglykolia ja dietyleeniglykolia muodostuu glykolin valmistuksen sivutuotteina. Prosessissa etyleenioksidi ja vesi reagoivat muodostaen näitä alkoholeja. Glykoli, dietyleeniglykoli ja trietyleeniglykoli erotetaan toisistaan tislaamalla vakuumissa.
Käyttö
Trietyleeniglykolin ominaisuudet muistuttavat dietyleeniglykolin ominaisuuksia ja se on korvannut dietyyliglykolin käyttöä tietyissä sovelluksissa, joissa sen heikompi haihtuvuus on etu. Yksi tärkeimmistä yhdisteen käyttökohteista on maakaasun kuivaaminen. Lisäksi trietyleeniglykolia käytetään desinfiointiaineena, aromaattisten yhdisteiden erottamiseen parafiiniöljyistä, lisäämään muovien taipuisuutta, lisäaineena autojen jarrunesteissä ja teattereissa käytettävissä savukoneissa.
Klisee
Klisee (myös klišee < ’kuvalaatta’) tarkoittaa kulunutta ideaa tai ilmaisua. Sanaa käytetään esimerkiksi taiteen, kirjallisuuden, musiikin ja elokuvan alalla. Sellaisena sillä on vähättelevä merkitys. Klisee on alun perin tarkoittanut myös kirjapainossa tehtyä kuvalaatan jäljennöstä.
Kliseisen sanonnan käyttäminen liitetään sovinnaiseen tai mielikuvituksettomaan kielenkäyttöön. Yksittäinen sana ei kuitenkaan ole klisee, vaan usean sanan muodostama ilmaus. Monet suomen kielen kliseet ovat kirjallista alkuperää: ne löytyvät paljon luetuista kirjoista. Tällaisia ovat “ollako vai eikö olla” (Shakespeare), “niin muuttuu maailma, Eskoseni” (Aleksis Kivi), “vieras mies tuli taloon” (Mika Waltari) ja “antaa soittaa” (Väinö Linna). Kliseen käyttäjä ei kuitenkaan aina tiedä, mistä sanonta on peräisin. Näin on erityisesti raamatullisten sanontojen osalta: “susi lammasten vaatteissa”, “antakaa keisarille, mikä keisarin on” ja “vasen käsi ei tiedä, mitä oikea tekee”. Kliseisiä sanontoja on muodostunut myös antiikin kreikan- ja latinankielisistä teksteistä: “jäljet pelottavat”, “konsulit valvokoot”, “ei Roomaa päivässä rakennettu” ja “erehtyminen on inhimillistä”. On kuitenkin runsaasti kliseitä, joiden alkuperää ei tiedetä: “hitaasti mutta varmasti”, “siitä vaan”, “nythän on niin” tai “sellaista on elämä”.
Kohteliaisuuden ja tervehdysten muodot ovat varsin kliseisiä, mutta niitä ei pidetä hylättävinä kuten muita kuluneita sanontoja. Niinpä “otan osaa suruusi” on kuluneisuudestaan huolimatta osuva ja moniin tilanteisiin sopiva ilmaus. Samoin hyväksytään erilaiset tervehdykset sekä suullisina että kirjoitettuina.
Kliseen käyttö ei kuulu hyvään kirjalliseen, kuvalliseen tai puheen tyyliin. Poikkeuksena kuitenkin on klisee silloin, kun tavoitellaan ironista, parodista tai satiirista sävyä. Myös lastenkirjallisuuden sanonnat “olipa kerran”, “sen pituinen se” ja “he elivät onnellisina elämänsä loppuun saakka” puolustavat paikkaansa.
Tiivistyspaalutus
Tiivistyspaalutus on kitkamaan vahvistamismenetelmä. Siinä maahan upotetaan suhteellisen lyhyitä, pituudeltaan 1,5–6,0 metrin mittaisia kartiomaisia paaluja noin 0,5–1,0 metrin välein. Paalut syrjäyttävät tilavuutensa verran maata, jolloin kitkamaa tiivistyy. Usein työ suoritetaan vaiheittain siten, että ensin tehdään harvempi verkko, jota sen jälkeen tiivistetään. Työ suoritetaan myös usein ulkoreuna-alueilta sisäänpäin.
Paalut voidaan vetää ylös, jolloin reikiin juntataan kitkamaata. Paalujen jäädessä maan sisään, niiden ei oleteta kantavan kuormaa, vaan ainoastaan tiivistävän sitä. Tiivistyspaalutuksessa käytetään yleensä teräsbetoni- tai puupaaluja. Myös Franki-paaluja on käytetty tähän tarkoitukseen, jolloin betonin sijasta niiden sisään juntataan maata.
Nikolai Kari
Nikolai Kari (sukunimi aik. Christersson; 14. helmikuuta 1852 Pietari – 26. syyskuuta 1876 Helsinki) oli suomalainen kirjailija ja kääntäjä.
Nikolai Karin isä oli Elimäeltä Pietariin muuttanut suutarimestari Christian Christersson. Kari aloitti koulunkäynnin vuonna 1860 Pietarin suomalaisessa alkeiskoulussa ja jatkoi vuonna 1864 Jyväskylän lukioon päästen ylioppilaaksi 1870. Hän lähti sitten opiskelemaan Helsingin yliopistoon.
Kari julkaisi ensimmäisen Saima-nimisen novellinsa 1869 Aallotar-kalenterissa. Helsinkiin muutettuaan hän julkaisi muutamia runoja Hämäläisten albumissa sekä kirjoitti myös Suomen Kuvalehteen. Hän suomensi myös G. von Moserin huvinäytelmän Yhdistysjuhla (Das Stiftungsfest).
Karin oli tarkoitus lähteä talvella 1877 kansatieteelliselle tutkimusmatkalle Pohjois-Siperiaan yhdessä professori August Ahlqvistin kanssa mutta hän sairastui ja kuoli 24-vuotiaana syksyllä 1876.
Alfa Romeo Giulietta (2010)
Alfa Romeo Giulietta (Typ 940) on Alfa Romeon vuosina 2010–2020 valmistama alemman keskiluokan automalli, joka korvasi Alfa Romeo 147:n. Se esiteltiin Geneven autonäyttelyssä keväällä 2010.
Alfa Romeo Giulietta (2010–2020)
Giulietta perustuu Fiat-konsernin kehittämälle Compact-pohjalevylle, jonka alustarakenteissa käytetään runsaasti alumiinia. Edeltäjästään Alfa Romeo 147:stä poiketen Giulietta oli saatavana ainoastaan viisiovisena korimallina. Ohjaamossa on aiemmin Alfa Romeo MiTossa esitelty DNA-kytkin, jonka avulla kuljettaja voi valita auton ajo-ohjelman kolmesta eri vaihtoehdosta (Dynamic, Normal ja All Weather). Valinta vaikuttaa muun muassa auton moottorin, vaihteiston, ohjausjärjestelmän ja ajonvakautusjärjestelmän toimintaan.
Vuoden 2010 Euro NCAP -kolaritestistä Giulietta sai tulokseksi täydet viisi tähteä. vasen|pienoiskuva|Alfa Romeo Giulietta Quadrifoglio Verde Kaikki Giuliettan moottorit ovat turboahdettuja. 1,4-litraiset bensiinimoottorivaihtoehdot olivat T-Jet (120 hv) ja MultiAir (170 hv), jossa on muuttuva venttiilien ajoitus. Tehokkain bensiinimoottori oli suorasuihkutteinen 1,75 TBi (235 hv). Dieselmoottoreina olivat 1,6 JTDm (105 hv) ja 2,0 JTDm (170 hv). Kaikkien moottorien yhteydessä on kuusivaihteinen manuaalivaihteisto ja vakiovarusteena start-stop-järjestelmä. Saataville tuli pian myös TCT-kaksoiskytkinvaihteisto. vasen|pienoiskuva|Facelift-mallin (2013) Alfa Romeo Giulietta. Malliston huipulla oli Quadrifoglio Verde, joka oli saatavana ainoastaan 1,75-litraisella moottorilla. Maavara on matalampi kuin perusmalleissa ja jousitus on säädetty urheilullisemmaksi.
Dan Waern
Dan John Rune Waern (s. 17. tammikuuta 1933 Sköldinge) on ruotsalainen keskimatkojen juoksija. Hän edusti urallaan ruotsalaisia yleisurheiluseuroja Flens IF, Gefle IF ja Örgryte IS. Parhaita saavutuksia hänen urallaan olivat 1 000 metrin maailmanennätykset vuosina 1958–1959, jolloin hän paransi kahdesti matkan ME:tä. Vuoden 1958 Tukholmassa pidetyissä EM-kisoissa saavutettu 1 500 metrin hopea ja kaksi vuotta myöhemmin Rooman vuoden 1960 kesäolympialaisten 1 500 metrin neljäs sija olivat Waernin kansainväliset huippusaavutukset.
Alfa Romeo Giulietta (2010)
Alfa Romeo Giulietta (2010–2020)
Frankfurtin autonäyttelyssä syyskuussa 2013 esiteltiin kevyesti uudistettu Giulietta. Se sai kasvojenkohotuksessa uudistetun etusäleikön ja aiempaa leveämmät kromikehykset etusumuvalojen ympärille. Ohjaamossa uutta oli malliversiosta riippuen 5,0- tai 6,5-tuumainen kosketusnäyttö osana Uconnect-tietoviihdejärjestelmää. Uutena moottorina oli 2,0-litrainen (150 hv) JTDM-dieselmoottori, jossa oli uuden sukupolven ruiskutusjärjestelmä. Quadrifoglio Verden moottori uudistui kokonaan kevytmetalliseksi, jolloin sen paino putosi 22 kilolla. Kiihtyvyys nollasta sataan (6,0 s) oli nyt lähes sekunnin aiempaa nopeampi, ja lisäksi polttoaineenkulutus putosi lähes 10 prosenttia aiemmasta. vasen|pienoiskuva|Facelift-mallin (2016) Alfa Romeo Giulietta. Geneven autonäyttelyssä keväällä 2016 esiteltiin kertaalleen uudistunut Giulietta, jonka ulkonäköä muokattiin vastaamaan uutta, vastikään esiteltyä suurempaa Giulia-mallia. Uutena moottorina esiteltiin 1,6-litrainen (120 hv) JTD-dieselmoottori. Quadrifoglio Verden nimi vaihdettiin Veloceksi, mutta malli pysyi muuten ennallaan.
Viimeiset uudistuksensa Giulietta koki vuonna 2019. Uudistukset olivat hyvin vähäisiä ja rajoittuivat lähinnä uuteen vihreään Visconti Green -väriin, uuteen 18-tuumaiseen vannevaihtoehtoon ja uusiin varustepaketteihin. Tech Pack -varustepaketin mukana tulleita täysin uusia varusteita olivat peruutuskamera ja suurempi seitsemäntuumainen kosketusnäyttö, jolla on Apple CarPlay- ja Android Auto -tuki.
Dan Waern
Dan Waern tuli pinnalle kesällä 1956 passittamalla Gunder Häggin ja Lennart Strandin 1 500 metrin Ruotsin ennätyksen 3.43,0 historiaan ajalla 3.42,0. Saman vuoden lopulla pidetyissä Melbournen kesäolympialaisissa Waernilla ei ollut vielä menestystä, vaan juoksu päättyi alkueriin. Kesällä 1956 Waern oli ottanut nimiinsä myös 800 metrin Ruotsin ennätyksen.
Seuraavana kesänä heinäkuussa 1957 Dan Waern pääsi arvostettuun mailin juoksun neljän minuutin alittajien joukkoon. Samana kesänä hän otti uudelleen nimiinsä 1 500 metrin Ruotsin ennätyksen ajalla 3.40,8 ME-juoksussa Turussa, jossa hänen edellään olivat ME:n nimiinsä päiväksi ottaneet Olavit Salsola ja Salonen sekä kymmenyksen heille hävinnyt kolmas Olavi eli Olavi Vuorisalo. Waern oli siis kuusi kymmenystä uudesta ME:stä jääneenä neljäs. Kesän 1957 aikana hän otti nimiinsä uudelleen myös 800 metrin Ruotsin ennätyksen parantaen sitä vielä syksyllä aikaan 1.48,1.
Kesällä 1958 järjestettiin yleisurheilun EM-kisat Tukholmassa. Siellä Waern saavutti hopeaa 1 500 metrillä Britannian Brian Hewsonin voittaessa Euroopan mestaruuden. 19. syyskuuta 1958 Waern juoksi Turussa 1 000 metrin maailmanennätyksen 2.18,1 ja 21. elokuuta 1959 hän paransi maailmanennätystään aikaan 2.17,8. Aika säilyi Ruotsin ennätyksenä vuoteen 2016, jolloin sen rikkoi Johan Rogestedt. Vuonna 1959 Waern paransi Ruotsin ennätyksiä niin 800 kuin 1 500 metrillä ajoin 1.47,8 ja 3.40,7.
Olympiavuosi 1960 ja Rooman kesäkisat toivat neljännen sijan 1 500 metrillä uusin Ruotsin ennätys numeroin 3.40,0. Samassa kisassa Australian Herb Elliott oli soolojuoksuna tehnyt uuden ME:n lukuihin 3.35,6. Samana syksynä Waern läheni kyseistä ME-aikaa kilpaillessaan Herb Elliotin kanssa Ruotsissa parantaen Ruotsin ennätyksen lukuihin 3.38,6, jotka kestivät aina 1970-luvulle 11 vuoden ajan ennen kuin Ulf Högberg vuonna 1971 rikkoi Waernin ennätyksen. Viimeisen kerran hän paransi Ruotsin ennätystä 800 metrillä kesällä 1961 aikaan 1.47,5. Aika säilyikin sitten maan ennätyksenä aina vuoteen 1968, jolloin Anders Gärderud vei Waernin kyseisen matkan Ruotsin ennätyksen.
Dan Waerniä pidettiin vuosina 1958–1961 erittäin kestävänä tulosten tekijänä. 1950-luvulla käytiin kesän aikana useita yleisurheilumaaotteluita, ja niissä Waern oli merkittävän pistepotin kerääjänä Ruotsille. Suomalaiset muistavat Waernin varteenotettavana Suomi–Ruotsi-maaotteluiden kilpakumppanina ”Olavi-triolle” Salonen–Salsola–Vuorisalo. Vuonna 1961 IAAF julisti Dan Waernin ammattilaiseksi kuten aiemman ruotsalaisen suuruuden Gunder Häggkin kohdalla oli tapahtunut vajaa 20 vuotta aiemmin.
Waernin kotiseutua oli Göteborgin lähellä sijaitseva Bollebygd. Hänen arvonsa ruotsalaisena yleisurheilusuuruutena tunnustettiin. Niinpä hänet nimitettiin jäseneksi ruotsalaisten yleisurheilusuuruuksien joukkoon, niin sanottuihin Stora Grabbareihin, numerolla 192.
Maa- ja kotitalousnaiset
Maa- ja kotitalousnaiset on valtakunnallinen ruuan, maaseutumaiseman sekä yrityspalveluiden asiantuntijajärjestö sekä maaseutuhenkisten ihmisten suuri ja aktiivinen verkosto. Maa- ja kotitalousnaisilla on yli 50 000 jäsentä ja 1500 paikallisyhdistystä. Järjestössä työskentelee noin 70 asiantuntijaa yhdessätoista alueellisessa piirikeskuksessa, jotka toimivat yhteistyössä ProAgria Keskusten kanssa. Maa- ja kotitalousnaisten Keskus on järjestön valtakunnallinen keskusjärjestö.
Kolmoispiste
thumb|350 px|Erään aineen olomuotodiagrammi. Kolmoispisteessä kolme faasirajakäyrää leikkaavat. Kolmoispiste on aineen tietyssä lämpötilassa ja paineessa tila, jossa aineen kolme olomuotoa (kiinteä, neste, kaasu) ovat tasapainossa, eli järjestelmän kaikki aine on mahdollista muuttaa kiinteäksi, nesteeksi tai kaasuksi erittäin pienellä paineen tai lämpötilan muutoksella.
Veden kolmoispiste
Veden kolmoispiste on lämpötilassa 273,16 K (0,01 °C) ja paineessa 611,73 Pa (noin 0,006 bar). Normaalipaineessa veden sulamispiste on 0 °C, mutta paineen laskiessa siitä se aavistuksen kasvaa tuohon pisteeseen asti. Normaalipaineessa veden kiehumispiste on 100 °C, mutta paineen laskiessa se vähenee, joten tyhjiötä lähellä olevassa noin 0,006 ilmakehän paineessa kiehumispiste on sama kuin sulamispiste, 0,01 °C. Ylempi kuvaaja ei siis vastaa veden käyttäytymistä, vain alempi.
Kolmoispistettä alemmissa paineissa jää muuttuu suoraan höyryksi ja päinvastoin: nestemäistä vettä ei ole.
Veden kolmoispisteen lämpötilaa on käytetty celsius- ja kelvinasteikkojen määrittelyyn. Vuonna 1954 kymmenes yleinen paino- ja mittakonferenssi määritteli kelvinasteikon niin, että veden kolmoispiste oli tarkalleen 273,16 °K. Myöhemmin kelvinasteen nimi lyhennettiin muotoon kelvin ja tunnus muotoon K. Vuonna 2018 kelvin kuitenkin määriteltiin uudelleen Boltzmannin vakion avulla, eikä määritelmä näin ollen enää perustu veden kolmoispisteeseen.
Kolmoispisteen lämpötila saadaan aikaan käyttämällä kolmoispistekalibraattoria. Laite koostuu sisäkkäisistä astioista. Sisin astia on mittauskammio, jonka lämpötila asettuu kolmoispisteeseen. Sen ulkopuolella on astia, joka on mittaustilanteessa osittain jäätyneenä, osittain nesteenä ja osittain pelkän vesihöyryn täyttämä. Kaikkein uloimpana on lämpöeriste. Kalibraattori pystyy pitämään yllä kolmoispistelämpötilaa muutamia tunteja sen jälkeen, kun siitä ensin on poistettu kaikki ilma. Vesi on sen jälkeen jäädytetty ja osittain sulatettu, minkä jälkeen lämpötila hakeutuu kolmoispisteeseen.
Clement Cazalet
Clement Haughton Langston Cazalet (16. heinäkuuta 1869 – 23. maaliskuuta 1950) oli brittiläinen tennispelaaja. Hän kilpaili vuoden 1908 kesäolympialaisissa Lontoossa ja sai siellä pronssia nelinpelissä.
Analogiakone
thumb|225px|[[Laskutikku, hyvin yksinkertainen analogiakone.]] Analogiakone tai analogiatietokone on laite, jossa tutkittava ongelma tai laskutehtävä mallinnetaan sen kanssa analogisella fysikaalisella mallilla, usein elektronisella piirillä. Analogiakoneissa hyödynnetään mallisysteemin fyysisiä ominaisuuksia, kuten sähköistä potentiaalia, hydrostaattista painetta tai mekaanista liikettä. Nämä ominaisuudet vastaavat laitteessa ratkaistavan ongelmien tiettyjä suureita. Analogiakoneen antama vastaus saadaan mittaamalla ominaisuuksia analogisen mallin mukaan.
Historiaa
Analogiakoneet ovat vanhoja ja ensimmäiset mallit on tehty ennen ajanlaskun alkua. Ensimmäisenä laitteena on pidetty Antikytheran konetta, joka löytyi Kreikasta 1901. Se on noin vuodelta 100 eaa. Myöhemmät analogiakoneet rakennettiin yleensä tiettyä tarkoitusta varten, kuten William Thomson vuonna 1873 kehittämä kone, joka ennusti vuoroveden muutoksia. Vannevar Bush puolestaan rakensi ensimmäisen luotettavan differentiaalianalysaattorin 1930-luvulla. Se oli kehitetty ratkaisemaan differentiaaliyhtälöitä.
Tilanne nykyisin
pienoiskuva|Analoginen MiniAC-tietokone esillä museossa Digitaaliset tietokoneet ovat korvanneet analogiakoneet lähes kokonaan. Elektronisia analogiakoneita käytetään kuitenkin edelleen, sillä ne toimivat joissakin ongelmissa paremmin kuin digitaaliset.
Himation
Himation ) oli Antiikin Kreikassa käytetty joko villasta tai pellavasta kudottu suuri neliskulmainen viitta. Sitä käyttivät sekä naiset että miehet. He voivat kietoa ja laskostaa sen vartalolleen monin eri tavoin ja yleensä niin, ettei kiinnitykseen käytetty solkea. Himationia voitiin käyttää sellaisenaan tai ohuemman kitonin päällä.
Hiatus
Antiikin Kreikan ja Rooman runoudessa hiatus oli epätoivottavaa, ja sitä vältettiin elisiolla eli jättämällä edeltävä vokaali pois (tätä esiintyy sanojen rajalla suomessakin: esim. mutta ei → mutt’ ei → muttei ). Vaihtoehtoisesti hiatusta voidaan välttää jättämällä jälkimmäinen vokaali pois, sulauttamalla vokaalit yhdeksi äänteeksi tai lisäämällä niiden väliin konsonantti.
Hiatuksen ilmeneminen kirjoituksessa
Suomen oikeinkirjoituksessa vokaalien välistä tavurajaa ei yleensä erikseen merkitä, paitsi jos se esiintyy kahden saman vokaalin välissä. Sanan sisällä tällainen tilanne voi syntyä vokaalien välisen k:n kadotessa astevaihtelun vuoksi, ja tällöin tavuraja osoitetaan heittomerkillä: vaaka : vaa’an. Yhdyssanan osien välissä heittomerkin sijasta käytetään yhdysviivaa: linja-auto.
Muinaiskreikkaa kirjoitettaessa hiatus merkittiin lisäämällä jälkimmäisen vokaalin päälle erokepisteet eli dialytiká-tarke. Käytännössä sama tarke on latinalaisen kirjaimiston yhteydessä esiintyvä treema, jonka käyttö erokepisteinä on latinan välityksellä periytynyt muun muassa ranskaan (esim. Citroën) ja jossain määrin englantiinkin (esim. coöperation, nykyään tosin tavallisemmin co-operation tai cooperation).
Jääkiekon nuorten maailmanmestaruuskilpailut 2001
Jääkiekon nuorten maailmanmestaruuskilpailut 2001 pelattiin Venäjällä, ottelupaikkakuntina olivat Moskova ja Podolsk.
A-lohko
Ottelujen alkamisajat paikallisia aikoja.
B-lohko
Ottelujen alkamisajat paikallisia aikoja.
Pistepörssi
O = Pelatut ottelut; M = Maalit; S = Syötöt; P = Pisteet; +/− = Plus/Minus; JM = Jäähyt minutteina
Frendit (4. tuotantokausi)
Frendit - Neljäs Tuotantokausi on Frendit-sarjan neljäs kausi, ja sitä esitettiin yhdysvalloissa 1997-1998. Suomessa kausi pyörähti käyntiin 10. tammikuuta 1999.
Jääkiekon nuorten maailmanmestaruuskilpailut 2001
Lopputulokset
MM-taso
1. divisioona
2. divisioona
3. divisioona
3. divisioonan karsinnat
Vivian Kubrick
Vivian Kubrick (s. 5. elokuuta 1960) on yhdysvaltalainen elokuvantekijä ja säveltäjä, joka muistetaan parhaiten yhteistyöstään isänsä, elokuvaohjaaja Stanley Kubrickin kanssa. Vivian on tehnyt ääniraidan kahteen elokuvaan, ja oli usein pikkurooleissa isänsä elokuvissa.
Roy Worters
Roy ”Shrimp” Worters (19. lokakuuta 1900 Toronto, Kanada – 7. marraskuuta 1957) oli kanadalainen jääkiekkomaalivahti. Hän pelasi 1925–1937 National Hockey Leaguessa seuroinaan Pittsburgh Pirates, Montreal Canadiens ja New York Americans.
160-senttinen Roy Worters oli lyhyin NHL:ssä koskaan esiintynyt pelaaja. Ammattilaisuransa huippuvaiheessa New York Americansissa hänellä oli kuitenkin onni pelata suurikokoisten, suojelevien puolustajien takana. Sellaiset pelaajat kuin Lionel ”Big Train” Conacher, ”Bullet” Joe Simpson ja Mervyn ”Red” Dutton takasivat hänen fyysisen koskemattomuutensa.
Wortersista tuli 1928–1929 ensimmäinen Hart Trophyn voittanut maalivahti hänen johdettuaan Americansin toiselle sijalle Canadian Division -lohkossa. Hän sai parhaan maalivahdin palkinnon 1930–1931, mutta Americansin kenttäpelaajat eivät saaneet tehtyä tarpeeksi maaleja joukkueen viemiseksi pudotuspeleihin.
Kaudella 1936–1937 Americansilla oli viimein toimiva hyökkäys, mutta Worters joutui leikauspöydälle ja lopetti uransa sen jälkeen.
Hän kuoli kurkkusyöpään vuonna 1957.
Vivian Kubrick
Vivian syntyi Los Angelesissa Kaliforniassa. Hänen äitinsä on Stanley Kubrickin leski, Christiane. Vivian sävelsi Full Metal Jacketin ääniraidan taiteilijanimellä Abigail Mead. Nimi tuli talosta nimeltä Abbot's Mead, jossa Kubrickit elivät vuosina 1965–1979. Talo sijaitsi lähellä MGM:n Borehamwoodin studioita.
Raheem Mostert
Dominique Raheem Mostert (s. 9. huhtikuuta 1992 New Smyrna Beach, Florida) on amerikkalaisen jalkapallon pelaaja, pelipaikaltaan keskushyökkääjä. Hän on vuodesta 2016 lähtien pelannut National Football Leaguen San Francisco 49ersissa. Hän pelasi yliopistojalkapalloa Purduessa.
Adrafiniili
Adrafiniili on modafiniilin aihiolääke, jota käytetään narkolepsian hoidossa. Sitä markkinoidaan kauppanimellä Olmifon. Sillä on kuitenkin enemmän sivuvaikutuksia kuin modafiniilillä. Andrafiniili kehitettiin vuonna 1974 Ranskassa. Se voi modafiniiliä enemmän aiheuttaa vaarallisia ihoreaktiota Stevens Johnsonin oireyhtymä ja toksista epidermaalista nekrolyysiä, mahavaivoja ja maksavaurioita.
Centro Federal de Educação Tecnológica Celso Suckow da Fonseca
Centro Federal de Educação Tecnológica Celso Suckow da Fonseca (CEFET-RJ) on yliopisto Rio de Janeiron kaupungissa, Brasiliassa. Se on yksi kolmesta Rio de Janeiron kaupungin rahoittamasta julkisesta yliopistosta.
Maria Balaba
thumb|right|Maria Balaba Maria Balaba (s. 1. toukokuuta 1988 Riika) on latvialainen taitoluistelija. Hän voitti naisten yksinluistelussa Latvian-mestaruuden vuosina 2004 ja 2005. Lisäksi hän sai Latvian-mestaruuskilpailussa hopeaa 2003, 2006 ja 2007 ja pronssia 2001 ja 2002. Hänen valmentajansa on Galina Efremenko.
Oswald Mosley
Oswald Ernald Mosley oli brittiläinen hävittäjälentäjä, poliitikko ja kuudes vuonna 1720 perustetun baronetin tittelin haltija. Hän perusti vuonna 1932 British Union of Fascists -puolueen ja myöhemmin vuonna 1948 Union Movement -puolueen. Toisen maailmansodan aikana hän oli vuodet 1940–1943 internoituna.
Elämäkerta
Mosley syntyi Lontoossa 16. marraskuuta 1896. Hänen vanhempansa olivat sir Oswald Mosley (1874–1928) ja Maud Mosley (1874–1950). Pariskunta päätyi myöhemmin asumuseroon aviomiehen uskottomuuden vuoksi.
Mosley pelkäsi lapsena hevosia, mutta alkoi myöhemmin nauttia poolon pelaamisesta. Opiskellessaan Winchesterin sisäoppilaitoksessa hän oli myös taitava nyrkkeilijä ja miekkailija, mutta ei erityisen lahjakas opiskelija.
Sotilasura
Mosley kouluttautui Sandhurstin kuninkaallisessa sotakorkeakoulussa vuonna 1914 ennen ensimmäistä maailmansotaa. Sodan alettua hän palasi Sandhurstiin kahdeksi kuukaudeksi intensiivistä kertaamista varten, ja 6. lokakuuta 1914 alkaen sijoitettiin 16th Lancers -rykmenttiin Irlannissa lähellä Dublinia. Loppuvuonna 1914 hän siirtyi toiminnan kaipuussaan kuninkaallisia ilmavoimia edeltäneisiin kuninkaallisiin lentojoukkoihin, ensin tarkkailijana ja sitten lentäjänä. Hänen komentava upseerinsa lentojoukoissa oli John Moore-Brabazon. Hän ei ollut lentäjänä taitava, vaan putosi kahdesti ja loukkasi jalkansa molemmilla kerroilla.
Mosley siirtyi loppukesällä 1915 lentojoukoista takaisin 16th Lancers -rykmenttiin, joka oli kokenut pahoja tappioita saman vuoden kevään taisteluissa. Taisteluhaudoissa Mosleyn vielä toipuva jalka paisui ja mätäni, ja hänen komentava upseerinsa eversti Eccles lähetti hänet takaisin kotimaahan. Mosleyn sotilasuran aktiivisen osan pituudeksi jäi alle kuusi kuukautta.
Ensimmäisen maailmansodan jälkeen
Mosleyn vammoja kärsinyt oikea jalka aiottiin amputoida hänen palattuaan rintamalta. Mosley itse kuitenkin vastusti tätä kiivaasti, ja jalka onnistuttiin lopulta pelastamaan niin, ettei sen amputointi ollut tarpeen. Leikkaukset jättivät jalan noin 1,5 tuumaa (3,8 senttimetriä) vasenta jalkaa lyhyemmäksi. Hän ontui jalkaa koko loppuelämänsä, minkä lisäksi marssiminen tuotti hänelle suurta kipua ja hän joutui käyttämään erikoisvalmisteista saapasta. Tieto asiasta pidettiin hänen myöhemmiltä seuraajiltaan visusti salassa.
Sekä liberaalipuolue että konservatiivipuolue houkuttelivat Mosleytä jäsenekseen pyrkimään alahuoneeseen. Mosley päätyi lopulta jälkimmäiseen, omien sanojensa mukaan siksi, että ”he kysyivät ensin”.
Vuoden 1918 parlamenttivaaleissa Mosleystä tuli 22-vuotiaana alahuoneen nuorin jäsen Harrow’n vaalipiiristä konservatiivien ryhmään. Hän sai vaalipiirissään lähes 11 000 ääntä enemmän kuin vastaehdokkaansa A. R. Chamberlayne.
Erottuaan konservatiivipuolueesta Mosley uusi paikkansa paikkansa alahuoneessa 1922 samassa vaalipiirissä itsenäisenä ehdokkaana. 1924 Mosley liittyi työväenpuolueeseen ja tuli valituksi lokakuussa 1927 sen puoluehallitukseen.
thumb|right|Mosley [[Time|Time-lehden kannessa vuonna 1931]]
1931 Mosley perusti uuden puolueen, New Partyn. Hän menetti samana vuonna paikkansa alahuoneessa. Tammikuussa 1932 Mosley tapasi Italian pääministeri Benito Mussolinin ja vaikuttui tämän aikaansaannoksista. Hän hylkäsi New Partyn ja perusti fasistisen British Union of Fascists (BUF) -puolueen. BUF ehdotti protektionistista ja julkiseen elvytykseen perustuvaa talouspolitiikkaa, mutta vastusti samalla kommunismia. Puoluetta tuki merkittävästi sanomalehtijulkaisija lordi Harold Harmsworth Rothermere. Vuonna 1934 BUF järjesti antisemitistisiä mielenosoituksia. Vuonna 1936 niin sanotun Cable Streetin taistelun jälkeen säädettiin Public Order Act, joka kielsi yksityisarmeijat ja poliittiset univormut (vastaava tunnetaan Suomessa puserolakina), mikä rajoitti BUF:n julkisia mielenosoituksia.
Mosley oli vuodesta 1920 alkaen naimisissa Intian entisen varakuninkaan tyttären Cynthia Curzonin kanssa, mutta ryhtyi suhteeseen Redensdalen 2. paronin tyttären Diana Guinnessin (o.s. Freeman-Mitford) kanssa, joka erosi puolisostaan. Mosley ei eronnut Cynthiasta ennen kuin tämä kuoli sairauteen vuonna 1933, minkä jälkeen Mosley meni Dianan kanssa salaa naimisiin Saksassa propagandaministeri Joseph Goebbelsin piirustushuoneessa. Yksi häävieraista oli valtakunnankansleri Adolf Hitler.
Vuoden 1936 lopulla Mosley tuki lordi Rothermeren tavoin kuningas Edvard VIII:tä tämän pyrkimyksissä pysyä maansa hallitsijana.
Toinen maailmansota
Sodan Saksaa vastaan kestäessä Britannian hallitus antoi 22. toukokuuta 1940 ilmoituksen turvallisuussäädös 18B:n toimeenpanosta, mikä salli sisäasiainministerin pidätyttää ja vangituttaa vaaralliset henkilöt ilman oikeudenkäyntiä. Mosley vangittiin seuraavana päivänä. Myös muita brittiläisiä fasisteja vangittiin. BUF julistettiin lakkautetuksi 30. toukokuuta 1940 ja sen julkaisut kiellettiin. Oswald ja Diana Mosley asuivat vankeudessa talossa, johon he saivat konservatiivipääministeri Winston Churchillin luvalla palkata myös muita vankeja palvelijoiksi. Mosley vapautui vuonna 1943 sairauden vuoksi. Dianan sisko Jessica Mitford vastusti sisarensa ja tämän puolison vapauttamista vankeudesta väittäen sen olevan isku kaikkia antifasisteja vastaan.
Sodan jälkeen
Sodan jälkeen Mosleyt perustivat oikeistolaisen kirjallisuuden kustantamista varten Euphorion Books -kustantamon. Diana Mosley toimitti The European -nimistä oikeistolaishenkistä lehteä. 7. helmikuuta 1948 Mosley perusti The Union Movementin, jonka taustalla oli hänen mukaansa 51 oikeistolaista kirjakerhoa kautta maan. Mosleyt lähtivät Britanniasta 1951 ja päätyivät Irlannin kautta Ranskaan, missä he asuivat Pariisin edustalla.